**ЗАПОВЕД № 5/28.12.2018г.**

В изпълнение на Решение на УС на СНЦ „МИГ Чирпан“ взето на заседание на УС с Протокол от 28.12.2018 г., на основание чл.31, ал.2, т.4, във връзка с чл. 25, ал. 1, т. 8 от Устава на СНЦ „МИГ Чирпан“.

**РАЗПОРЕЖДАМ**

Да се обяви конкурс за заемане на 1 /една/ щатна бройка за длъжността Технически сътрудник, с месторабота гр. Чирпан.

**I.Минимални изисквания съгласно нормативните актове за заемане на длъжността:**

1.Завършено висше образование, най-малко степен „бакалавър".

2.Професионален стаж най-малко две години.

3.Опит по подхода ЛИДЕР/ВОМР най-малко две години.

4.Кандидатът отговаря на условията на чл.12, ал.З от Наредба № 22/14.12.2015г. за прилагане на под мярка 19.2 „Прилагане на операции в рамките на стратегии за водено от общностите местно развитие" на мярка 19 „Водено от общностите местно развитие от Програмата за развитие на селските райони за периода 2014-2020г."

5.Кандидатът не е член на колективен управителен орган и не е свързано лице с член на колективния управителен орган по смисъла на §1 от Допълнителните разпоредби на Търговския закон;

6.Кандидатът не е общински съветник, кмет, заместник-кмет или служител на централна или териториална администрация на изпълнителната власт, на местната власт или на публично лице.

**II.Допълнителни изисквания**

1.Владеене на английски език писмено и говоримо.

2.Добра компютърна грамотност – работа с Word, Excel, Power Point и др.

3.Познаване и работа с Информационната система за управление и наблюдение на средствата от Европейският съюз/ИСУН/.

4.Наличие на опит по Оперативните програми на Европейският съюз е предимство.

5.Умения за работа в екип.

6. Конфиденциалност и лоялност.

**III.Необходима компетентност за изпълняване на длъжността:**

1.Познаване нормативната база по ПРСР 2014 -2020 г., както и нормативните актове свързани с прилагането й.

2.Познаване работата на СНЦ „МИГ Чирпан“, както и подхода ВОМР.

3.Познаване Стратегията за Водено от общностите местно развитие на СНЦ „МИГ Чирпан“

**IV.Срок и дата на сключване на договор**

Трудов договор на пълен работен ден - 8 часа се сключва след одобрение на кандидата от УО на ПРСР 2014 – 2020г.

**V.Начин на провеждане на конкурса:**

* ***Първи етап – по документи.*** Разглеждане на постъпилите заявления и допускане до втори етап на кандидатите, подали всички изискуеми документи и отговарящи на минималните изисквания за заемане на длъжността;
* ***Втори етап –*** ***тест.*** Провеждане на писмен тест за установяване на познанията на кандидата по нормативните актове, обуславящи дейността на МИГ;
* ***Трети етап – интервю.*** Провеждане на интервю с двамата кандидати с най - висок резултат от теста.

**IV.Кандидатите за участие в конкурса следва да подадат:**

1.Заявление за участие в конкурс;

2.Автобиография;

3.Копие от документи за завършено висше образование;

4.Копие от документи, доказващи професионален стаж и квалификация в областта;

5.Копие от документи за владеене на английски;

6.Копие от документи за преминат курс по компютърна грамотност;

7.Декларация съгласно Приложение № 6 от Наредба 22/14.12.2015г.

8.Декларация от кандидата, че не е член на колективен управителен орган и не е свързано лице с член на колективния управителен орган по смисъла на §1 от Допълнителните разпоредби на Търговския закон;

9.Декларация от кандидата, че не е общински съветник, кмет, заместник-кмет или служител на централна или териториална администрация на изпълнителната власт, на местната власт или на публично лице.

Всички копия на документи трябва да бъдат заверени „Вярно с оригинала" и подписани от кандидата .

**VII.Място и срок за подаване на документи за участие:**

Заявлението и придружаващите го документи да бъдат изпращани в офиса на СНЦ „МИГ Чирпан“ на адрес гр.Чирпан, обл.Стара Загора, общ.Чирпан, ул.“Вълко и Кабаиван“ № 9, в срок от 01.01.2019г. до 31.03.2019г.

Копие от обявата, списъците на допуснатите и не допуснатите кандидати, датата и мястото на провеждане на теста и интервюто и други съобщения във връзка с конкурса, се поставят на офиса на МИГ Чирпан на адрес: гр.Чирпан, обл.Стара Загора, общ.Чирпан, ул.“Вълко и Кабаиван“ № 9 и се публикуват на електронната страница на МИГ – www.migchirpan.eu

Валентин Ангелов ………………(П) Заличен на основание ЗЗЛД

/Председател на УС на СНЦ „МИГ Чирпан“/